اشوفك موعلى بعضك يغالي شبيك
مجروح انت واضح نار تنهيدك
اذااني السبب لاتعتب اترجاك
انت الي دفعتني وكتلي ماريدك
انت الي تبطرت ماجنت اعجبك
ليش تجرحني جنت متعمد بايدك
انزفلك من دمعي الك بس اشعار
وارويك بغزل وتكلي ماريدك
مااريدك!تكلي واني بس اهواك
وتجرحني بسهم ويصيب تسديدك
اتهددني انت تكلي مااحاجيك
ومن نومي يظل حارمني تهديدك
مااريد اني اجرحك واجرح الاحساس
ظل سولف تراني اسمع تغاريدك
بادلتك شعورك من كلت مااريد
لان انت جبرتني وكلت ماريدك
ابو مسلم